કોઇ સ્થળે જવાનું થાય ત્યારે વાહન થોડું દૂર પાર્ક કરો જેથી ચાલવાના બહાને પગના સ્નાયુઓને થોડી કસરત મળે. કામ કરતી વખતે કમરથી પગ તરફ ઝૂકી પગ પકડો, બંને હાથને ઉપરની તરફ ખેંચી સ્નાયુઓને ખેંચો, ક્યારેક કમરથી પાછળની તરફ ઝૂકો. જેનાથી કમરના સ્નાયુઓને કસરત મળતી રહેશે. મહિલાઓને પણ ફીટનેસ જાળવી રાખવા કસરતો કરવી જરૂરી છે. જો ગૃહિણી સ્વસ્થ હશે તો જ તે ઘરના બાકીના સભ્યોની સ્વસ્થતાનું ધ્યાન રાખી શકશે અને ઘરના બધાં જ કાર્યો તાજગીથી ને કુશળતાથી કરી શકશે. શક્ય હોય તો થોડો સમય કાઢી સાંજે બાળકો સાથે દોરડાં કૂદો, બેડમિન્ટન જેવી કોઇ રમત રમો જેથી શરીરને કસરત મળે અને કેલેરી ખર્ચાય. પેટને પાતળું રાખવા મટે માંસપેશીઓની કસરત ઉત્તમ છે. રસોઇ કરતી વખતે નાભીને અંદરની તરફ ખેંચો. તેનાથી સ્નાયુઓને રાહત મળી શકશે.